Easabhal

'S e beinn anns na h-Eileanan Siar, Alba a th' ann an Easabhal, no Easaval, no Èiseabhal (fuaimneachadh na sgìre).

 Suidheachadh 
Tha Easabhal suidhichte ann an ceann a deas Uibhist a Deas. Tha e na laighe eadar Loch Baghasdail sa tuath, Geàrraidh an Mònadh san iar agus mu mhìle (1.5km) air falbh bho Ludag sa deas. Tha Gleann Dail bho Dheas san ear-dheas. Gheibhear deagh shealladh bho mhullach na beinne air Èirisgeigh.

Gu ìre mhòir chaidh a' bheinn a chruthachadh à gneiss a tha còmhdaichte gu ìre le mòine. Deas air a' bheinn tha dìg a' chùl-chinn ann mu 9.2 meatair air fad leis an ainm "Leac Shleamhuinn" a tha clàraichte leis a' Choimisean Rìoghail air Carraighean Àrsaidh is Eachdraidheil na h-Alba. Iar air Easabhal chithear cuaraidh a tha air an liosta seo cuideachd. 

Tha Easabhal 243m (797 troigh) de dh'àirde.Hill Bagging Air a thogail 16 an Cèitean 2016 (Beurla) A rèir an "Database of British and Irish hills" rinneadh an t-ath-sgrùdadh mu dheireadh air àirde na beinne air 28  an Dàmhair 2001. Tha an àirde rinneach de 239m a' sgaradh Easabhal bho na beanntan eile. 'S e Marilyn agus HuMP a th' ann.  Air mullach na beinne chithear càirn mòr a tha a' comharrachadh a' phuing as àirde.  Tha Easabhal na laighe ann an àite iomallach, mar sin chan eil slighe ann a leanas gu mullach na beinne.

 Iomraidhean 

 Dealbhan 

 Ceanglaichean a-mach 
Dealbhan aig geograph.org
Gazetteer for Scotland

Roinn-seòrsa:Beanntan na h-Alba
Roinn-seòrsa:Beanntan ann an Uibhist a Deas
Roinn-seòrsa:Marilyn
Roinn-seòrsa:HuMP